Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelilaislääkärit kieltäytyvät noudattamasta lakia, -
joka sallii syömälakossa olevien vankien pakkoruokinnan.
Jordania on ottanut vastaan sodassa haavoittuneita jemeniläisiä -
osana Saudi-Arabian kanssa tehtyä sopimusta.
Saksan ulkoministeri Steinmeier vaatii ratkaisua Syyrian konfliktiin, -
ennen kuin maan valtiolliset instituutiot romahtavat täysin.
Vatikaania Israelissa edustava taho on pyytänyt -
oikeuskansleri Jehuda Weinsteinia asettamaan -
äärijuutalaisen Bentzi Gopsteinin syytteeseen rasisminlietsonnasta.
Kirjeessään oikeuskanslerille Vatikaanin edustajan asianajaja -
lainasi Gopsteinia, joka oli viime viikolla sanonut, -
että kirkkojen polttaminen on juutalaisen lain mukaista.
Asianajaja Farid Jubran kirjoitti Vatikaanin puolesta: -
”Hra Gopsteinin lietsonta aiheuttaa ilmeisen ja välittömän uhan -
kirkoille ja kristityille yhteisöille.”
Gopstein oli sanonut viime keskiviikkona paneelikeskustelussa, -
että ”epäjumalanpalveluksen poltto" on perusteltu juutalainen käytäntö, -
jonka keskiaikainen juutalaisfilosofi Maimonides määräsi.
Gopstein on Lehava-järjestön puheenjohtaja.
Lehavan tavoite on estää israelinjuutalaisten assimiloituminen.
Ashkelonin Barzilai-sairaalan johtaja Hezi Levy sanoi, että hän ei hyväksy -
syömälakossa olevien palestiinalaisvankien pakkoruokintaa.
Israelin parlamentti hyväksyi heinäkuussa lain, -
joka sallii syömälakkovankien pakkoruokinnan, -
mikäli näiden henki on vaarassa.
Muhammed Allan ryhtyi syömälakkoon 56 päivää sitten vastalauseena -
hänen hallinnolliselle pidätykselleen.
Allan on kotoisin Länsirannan Einabusin kylästä.
Hänet vangittiin marraskuussa 2014 -
epäiltynä muun muassa islamilaiseen jihad-terrorismiin liittyvistä toimista.
Pääministeri Netanjahun oikeistokoalitio -
on puoltanut uutta ”pakkosyöttölakia”.
Israel on huolissaan, että syömä- lakkoilevien palestiinalaisvankien -
mahdolliset kuolemantapaukset laukaisevat protestiaaltoja -
Israelin arabikaupungeissa ja Länsirannan palestiinalaisalueilla.
Israelilaislääkärit ovat vastustaneet voimakkaasti pakkoruokintaa, -
mutta sanovat olevansa silti velvollisia pelastamaan potilaidensa hengen.
Missä tahansa vaiheessa, jos potilaan tila heikkenee hengenvaarallisesti, -
ryhdymme kaikkiin vaadittaviin toimenpiteisiin -
hänen henkensä pelastamiseksi.
Hallinnollinen pidätys tarkoittaa sitä, että turvallisuuspalveluilla on lupa -
pidättää terrorismiin liittyvistä rikoksista epäiltyjä siviilejä -
ilman oikeudenkäyntiä.
Israelin Yhdistyneen arabilistan lainsäätäjät, aktivistit -
ja palestiinalaisvankien omaiset kokoontuivat Soroka-sairaalan eteen -
osoittamaan mieltään hallinnollisia pidätyksiä ja pakkoruokintaa vastaan.
Kyse on hallinnollisista pidätyksistä, -
jotka ovat laittomia ja ihmisoikeuksien vastaisia.
Ihmisiä pidätetään poliittisen taustan takia -
vailla todisteita ja ilman oikeusprosessia -
sekä vastoin pakkoruokintaa koskevaa kidutuslakia.
Jopa Israelin lääkäreillä on selvä kanta siitä, -
että laki on tungetteleva ja se vaarantaa turvallisuusvankien hengen.
Länsirannan Hebronissa kymmenet mielenosoittajat -
protestoivat Israelin pakkoruokintatoimia vastaan.
He vaativat, että Israelin on sallittava Allanin jatkaa mielenilmaustaan.
Sitten Israelin itänaapuriin.
Satakunta sodassa haavoittunutta jemeniläistä -
saapui Jordanian Ammaniin, jossa he pääsivät sairaalahoitoon.
Saudi-Arabian ja sunnivaltioiden liittouma on taistellut -
maaliskuusta lähtien palauttaakseen Jemenin karkotetun hallituksen -
sekä häätääkseen Iranin tukemat shiiamuslimi-huthit.
Huthit valtasivat Sanaan syyskuussa 2014.
Ensimmäinen potilaita kuljettanut lentokone saapui eilen klo 18.30.
Mukana oli noin 100 eri tavoin loukkaantunutta henkilöä.
Heillä on muun muassa pään - ja rinnan alueen ampumahaavoja, -
sisäisiä vammoja ja luunmurtumia.
Sairaalaan päässeiden joukossa oli myös jemeniläinen, -
joka oli liittynyt vapaaehtoisesti huthikapinallisia vastaan taisteleviin.
Konfliktin alkupuolella en osallistunut lainkaan taisteluihin.
Mutta sittemmin en pystynyt kestämään sitä, -
että jouduin todistamaan äärimmäistä väkivaltaa.
Päätin liittyä vapaaehtoisiin, ja yhdessä muodostimme sotilasryhmän.
Saudien johtama liittouma on tukenut huthien vastaista taistelua ilmaiskuin.
Se on tarjonnut myös sotilaallista koulutusta -
sekä antanut tankkeja ja raskastykistöä.
Persianlahden maiden tukemat jemeniläistaistelijat -
ovat saavuttaneet voittoja hutheista -
raskaissa taisteluissa Dalean alueella viikonloppuna.
Seuraavaksi Syyrian konfliktiin.
Saksan ulkoministeri Steinmeier -
on vaatinut ratkaisua veriseen konfliktiin, -
jossa YK:n mukaan on kuollut jo yli 220 000 ihmistä, -
ennen kuin Syyrian valtiolliset instituutiot romahtavat täysin.
Steinmeier korosti tapaamisessaan Saudi-Arabian ulkoministerin kanssa, -
että kansainvälisen yhteisön yhteis- arvio ISISin aiheuttamista vaaroista -
johtaa tehokkaampaan kansainväliseen yhteisoperaatioon, -
jonka avulla voidaan saavuttaa kaivattu vakaus Lähi-itään.
Olemme nähdäkseni tänään paljon lähempänä -
ISISin uhkaa koskevan yhteisarvion saavuttamista -
verrattuna muutaman vuoden takaiseen tilanteeseen.
Siksi uskon, -
että halukkuuttakin löytyy enemmän kansainväliseen yhteistyöhön.
Aihe on vaikea ja pysyykin sellaisena. Siitä ei ole epäilystäkään.
Toisaalta tiedämme myös, että on löydettävä jokin ratkaisu -
ennen kuin kaikki instituutiot Syyriassa romahtavat kokonaan.
Saudi-Arabia tukee presidentti Assadia vastaan taistelevia -
sunnikapinallisjoukkoja sekä muita ISISiin kuuluvia kapinallisryhmiä.
Saudien ulkoministeri Al-Jubeir huomautti -
Syyrian valtiollisten instituutioiden säilymisen tärkeydestä, -
jotta vältytään kaaokselta.
Toivomme, että Syyrian siirtymävaiheesta selvitään -
ja tilanteen romahtamiselta vältytään.
On erittäin tärkeää, että valtiolliset ja sotilaalliset instituutiot Syyriassa-
säilyvät, jotta Syyrian valtio ei romahda ja kaaos puhkea maahan.
Uskomme, että mitä pikemmin Assad lähtee, -
sitä tehokkaammin pystymme säilyttämään nämä instituutiot.
Tätä logiikkaa noudatamme, -
kun keskustelemme liittolaistemme kanssa.
Saksan ja Saudi-Arabian ulkoministerit keskustelivat -
muun muassa vastasolmitusta Iranin ydinsopimuksesta, -
joka on herättänyt huolta Lähi-idässä.
Saudi-Arabia, jota pidetään Iranin alueellisena kilpailijana, -
pyysi lisää takuita länneltä Lähi-idän valtatasapainon säilyttämiseksi.
Saksan ulkoministeri sanoi kuitenkin olevansa toiveikas, -
että sopimus pikemminkin edistää vakautta kuin lisää kaaosta.
Saudien ulkoministeri matkustaa seuraavaksi Berliinistä Moskovaan.
Hän keskustelee siellä Iranista ja Syyriasta -
sekä kahdenvälisten suhteiden edistämisestä.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman